Борис Младенов-Young
Primum non nocere

chitanka.info

Primum non nocere[0]

Завърших медицина с топ успех

и с устрем горд към лекарския свят,

в хуманна, честна служба се заклех

пред бога с клетвата на Хипократ.

През моя многолетен трудов стаж

висеше на стената тя до мен;

не я престъпих с нищо ни веднаж,

с чест изпълнявах своя дълг свещен.

Лекувах болните с голям ищах,

отдавах опит, знания и труд,

за слава и богатство не ламтях,

и стриктно спазвах лозунга прочут,

напътствал с векове до наши дни

лечителите: „Първо не вреди!“

Сидни, Австралия — 2016 г.

[0] Primum non nocere — Първо не вреди ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.